Source: http://sodnapraksa.si/?q=130/2016&database%5BSOVS%5D=SOVS&_submit=i%C5%A1%C4%8Di&rowsPerPage=20&page=0&id=2015081111413465
Timestamp: 2019-09-16 14:03:43+00:00
Document Index: 6080581

Matched Legal Cases: ['sodišče ', 'Sodišče ', 'Sodišče ', 'sodišče ', 'sodišče ', 'sodišče ']

VSRS Sklep II Ips 329/2016
ECLI:SI:VSRS:2017:II.IPS.329.2016
VS00005903
VSL Sodba IV Cp 1487/2016
Anton Frantar (preds.), dr. Mateja Končina Peternel (poroč.), mag. Nina Betetto, Vladimir Horvat, mag. Rudi Štravs
dopuščena revizija - dovoljenost revizije - rok za vložitev revizije - prepozna revizija - zavrženje revizije
Sklep o dopustitvi revizije je bil pooblaščencu tožnika vročen 30. 9. 2016, kar pomeni, da bi morala biti revizija vložena v 15 dneh, in sicer je to najkasneje v ponedeljek, 17. 10. 2016. Vložena je bila 28. 10. 2016, torej prepozno. Zato je Vrhovno sodišče na podlagi 377. člena ZPP revizijo zavrglo.
1. Sodišče prve stopnje je odločilo, da se preživnina, ki jo je tožnik dolžan plačevati na podlagi sodbe Okrožnega sodišča v Novem mestu P 99/2009 z dne 17. 9. 2009 v znesku 140,00 EUR za prvo toženko in 170,00 EUR za drugo toženko od 1. 4. 2009 dalje in je bila nazadnje valorizirana z obvestiloma o uskladitvi preživnin CSD ... z dne 31. 3. 2014 na 150,47 EUR mesečno za prvo toženko in na 182,72 EUR mesečno za drugo toženko, z dnem 10. 9. 2015 zniža na znesek 100,00 EUR mesečno za prvo toženko in 130,00 EUR mesečno za drugo toženko.
2. Sodišče druge stopnje je pritožbi toženk delno ugodilo in izpodbijano sodbo spremenilo tako, da je preživnino znižalo za nekoliko manj kot sodišče prve stopnje, in sicer za obe toženki na 150,00 EUR mesečno. Spremenilo je tudi odločitev o stroških postopka, tako da vsaka stranka krije svoje stroške postopka, sicer pa je pritožbo zavrnilo in je sodbo sodišča prve stopnje v izpodbijanem, a nespremenjenem delu potrdilo.
3. Tožnik je zoper tako odločbo vložil predlog za dopustitev revizije in Vrhovno sodišče je s sklepom II DoR 238/2016 v delu, ki se nanaša na prvo toženko, revizijo dopustilo v smeri preizkusa materialno pravne in procesne pravilnosti odločitve sodišča druge stopnje o zvišanju na prvi stopnji sojenja določene (znižane) preživnine.
4. Na podlagi tega sklepa je tožnik vložil revizijo.
6. Zakon o pravdnem postopku (v nadaljevanju ZPP) v prvem odstavku 367. člena določa, da zoper pravnomočno sodbo, izdano na drugi stopnji, lahko stranke vložijo revizijo v 30 dneh od vročitve prepisa sodbe (dovoljena revizija) oziroma v 15 dneh po vročitvi sklepa Vrhovnega sodišča o dopustitvi revizije (dopuščena revizija).
7. Sklep o dopustitvi revizije je bil pooblaščencu tožnika vročen 30. 9. 2016, kar pomeni, da bi morala biti revizija vložena v 15 dneh, in sicer je to najkasneje v ponedeljek, 17. 10. 2016. Vložena je bila 28. 10. 2016, torej prepozno. Zato je Vrhovno sodišče na podlagi 377. člena ZPP revizijo zavrglo.
Zakon o pravdnem postopku (1999) - ZPP - člen 367, 367/1, 377
VSRS Sklep III Ips 38/2016
Sklep II Ips 436/2009, enako tudi VS RS Sklep II DoR 860/2010, VS RS Sklep II DoR 504/2009
P2RvYy0yMDE1MDgxMTExNDEzNDY1